Il Coral es il cudesch da chaunt ufficiel da las plaivs evangelicas refurmedas in l'Engiadina (exceptuo be San Murezzan chi'd es da lingua tudas-cha) ed illa Val Müstair. La seguonda ediziun es cumparida l'an 1987 e vala fin hoz. 
Las 223 chanzuns sun scrittas i'ls idioms vallader e puter. L'incumbenza da cumpiler ün'ouvra chi cumpiglia tuots corals üsitos ed eir moderns derivaiva dal colloqui Engiadina Bassa / Val Müstair da l'on 1977 zieva cha l'ediziun veglia da 1922 vaiva da gnir rimplazzeda.
La chanzun la pü cuntschainta i'l coral es prubabelmaing il numer 15: Meis bun pastur (puter: mieu bun pastur) chi cumpuona psalm 23 ed es ün chaunt da lod vers Dieu chi maina a'lumaun tres tuot la vita inclusiv las chafuollezzas. Suvenz vain ella chanteda in occasiun da funarels.

Cuntgnieu
Il Coral es parti aint i'ls seguaints chapitels:

Lod ed ingrazchamaint
Psalms
Damaun
Saira
Urazchun
Cretta
Cuffort
Retuorn tar Dieu
Amur pel frer
Baselgia
Cumanzamaint dal cult divin
Fin dal cult divin
Battaisem
Confirmaziun
Sencha Tschaina
Nozzas
Mort e vit'eterna
Advent
Nadel
Fin da l'an
Principi d'an
Paschiun
Pasqua
Ascensiun
Tschinquaisma
Paun da minchadi
Reginam da Dieu
Canons
Part per cour (chanzuns ulteriuras, pelpü populeras engiadinaisas)